Айтушы ақылды болса, тыңдаушы дана болады»

Халық даналығы

«Шығармашыл ұстаз – жаңашыл ұстаз»

«Адамның адамдығы Һәм ұстаздан болады» - деп Абай айтқандай, баланың өмірде қалыптасуына әсер ететін – ол Ұстаз.

Ұстаз – мектептің айнасы, себебі, ұстаздың әдістемесі,пәндік білімі, өзіндік ұстанымы болса, онда ол мектептен белсенді, өз – өзіне баға бере алатын саналы адам шығады. Мұндай оқушыларды тәрбиелеу үшін педагогтарға үнемі ізденіс, қазіргі заман талабына сай жаңа технологияны меңгеруі керек.

Жаңа идеялардың берері көп екенін күн санап көз жеткізіп жүрміз.

Оқушыларды заман талабына сай икемдеп, өз заманының озық өнегесін оның санасына сіңіре білу, оларды шығармашылық бағытта жан – жақты дамыту – бүгінгі күннің басты талабы.

Ол мақсатқа жету жолында түрлі әдіс – тәсілдерді пайдаланып, оқушыларды сыни ойлауына мұғалімдер жағдай жасауымыз керек.

Оқушыға белсенділік арқылы өз біліміне өзінің жауапты екенін түсіндіру – тиімді оқыту бағдарламасының идеясы. Жеті модульді кіріктіре отырып, оқытуды ұйымдастырудың өзі мұғалімнен ізденіс пен кәсіби шеберлікті талап етеді.

Ұлы ұстаз Әл – Фараби «Адам мақсатына өзін – өзі жетілдіру арқылы жетеді» -дегендей,өзін өзі реттей алатын оқушыны қалыптастыру, олардың қалай білім алатынын ескере отырып, ішкі уәждерін оята білуіміз шарт.

«Мен еш уақытта өз оқушыларыма еш нәрсе үйретпеймін, тек қана олардың оқуы үшін жағдай жаратамын» - деген Альберт Эйнштейн.

Демек, сын тұрғысынан ойлау – Қазақстандағы білім беруді дамыту үшін маңызды болып табылатын қазіргі ең басты педагогикалық түсінік.

Оқушының жас ерекшелігін ескере отырып, сыни тұрғыдан ойлауға бағыттау үшін мұғалім құзірлі мұғалім болуы шарт.

Нурлыбекова Базаркуль Даулетбековна «Алпамыс батыр атындағы №8 ЖОМ» КММ-нің

директордың оқу ісі бойынша орынбасары